**Sosial handlingsplan for Justvik skole, skoleåret 2025-2026**

**Involvering av elever og foresatte**

Skolen har involvert elevråd, FAU og SU i arbeidet med å lage sosial handlingsplan.

**Mål, delmål og tegn på god praksis**

Skolene i Kristiansand har et felles mål: *Alle barn og unge opplever at de er inkludert i fellesskapet*.

Kap 4.2 i «Veileder for trygt og godt skolemiljø i Kristiansand» beskriver 5 forskningsbaserte faktorer som er viktige for elevenes trivsel på skolen: skolekultur, skoleledelse, relasjonsbasert klasseledelse, elev-elevrelasjoner og samarbeid med foresatte. Med utgangspunkt i disse 5 faktorene og skolens særpreg og utfordringer (for eksempel informasjon som er kommet fram i undersøkelser), skal skolen lage delmål for skolemiljøet; minimum ett delmål for hver faktor. Deretter skal skolen konkretisere hva som vil være tegn på god praksis for å nå de ulike delmålene. For at arbeidet skal kunne evalueres og justeres underveis, skal tegnene være så konkrete og målbare at det er mulig å svare ja eller nei på om det er slik på skolen i dag.

|  |  |  |
| --- | --- | --- |
| **Faktor** | **Delmål (med begrunnelse)** | **Tegn på god praksis** |
| **Skolekultur** | **Alle elever føler seg inkludert i fellesskapet og opplever lærelyst**  **Alle elever opplever tilhørighet på trinnet sitt.** | Vi har TL-leker i friminuttene med god oppslutning. |
| Elevene opplever at de er en viktig del av klassen. |
| Vi bruker varierte undervisningsmetoder og elevmedvirkning er en del av skolens praksis. |
| Elevene deltar og bidrar på felles arrangementer. |
| Vi har en fadderordning, som er aktiv gjennom hele skoleåret. |
| Elevene ønsker å bidra i fellesskapet og er aktive i klassens time. |
| Vi har et engasjert elevråd. |
| **Skoleledelse** | **Skoleledelsen er synlig involvert i skolehverdagen**  **Skoleledelsen leder skolen med fokus på elevenes beste med de rammene vi har** | Elevene vet hvem ledelsen er. |
| Ledelsen er synlig inne og ute. |
| Elevene kan henvende seg til ledelsen. |
| Ledelsen gjennomfører trinngjennomgang 2 ganger i året med lærerne på hvert trinn. |
| Ledelsen tar elevene på alvor og er engasjert i elevrådsarbeidet. |
| Ledelsen deltar på felles aktiviteter og arrangementer. |
| Ledelsen involverer seg i elevsaker. |
| **Relasjonsbasert klasseledelse**  **(voksen-elevrelasjoner)** | **Elevene skal oppleve seg sett og respektert av de voksne.**  **Elevene opplever tydelige og varme voksne.** | Elevene møter trygge voksne. |
| Det gjennomføres elevsamtaler og utviklingssamtaler 2 ganger i løpet av skoleåret. |
| De voksne hilser på elevene hver dag. |
| Elevene sier de har en voksen de kan gå til. |
| De voksne bruker positiv forsterkning. |
| Lærerne gjennomfører relasjonssirkelen 2 ganger i året. |
| **Elev-elev relasjoner** | **Elevene er trygge på hverandre, respekterer hverandre og vil hverandre vel.** | Elevene tar egne valg og kan si ifra. |
| Elevene hjelper hverandre og tør å spørre hverandre om hjelp. |
| Elevene snakker høflig til og om hverandre. |
| Elevene heier på hverandre |
| Elevene inviterer og inkluderer i lek. |
| Elevene godtar og aksepterer ulikheter. |
| **Samarbeid med foresatte** | **Foresatte og skolen jobber sammen for at elevene skal få et trygt og godt skolemiljø.** | Foresatte arrangerer sosiale tiltak på trinnet / skolen. |
| FAU bidrar aktivt for et godt skolemiljø. |
| FAU og skolen har faste treffpunkt i løpet av året. |
| Foresatte deltar på foreldremøter og utviklingssamtaler. |
| Utviklingssamtaler har et positivt fokus. |
| Foresatte snakker positivt om hverandre, elevene og skolen. |
| Foresatte og skolen henvender seg til hverandre ved behov. |
| Foresatte leser ukeplan, svarer på henvendelser fra skolen og holder seg oppdatert. |

**Trivselstiltak og skolens kjerneverdier**

For å nå målet om at alle barn og unge opplever seg inkludert i fellesskapet, skal skolen ha trivselstiltak i tråd med tegnene på god praksis. Trivselstiltakene skal være preget av skolens 4 kjerneverdier*; likeverd, anerkjennelse, deltakelse og tilhørighet*. Det er de voksnes ansvar å bygge en god kultur for og sammen med elevene. I trygge rammer må alle elever få mulighet til å øve på å sette ord på og håndtere sine egne følelser, relasjoner og handlingsmønstre. De skal lære å sette grenser og respektere andres, utvikle et positivt selvbilde og delta i et faglig og sosialt fellesskap som gir tilhørighet. Trivselstiltakene skal bidra til en slik utvikling og tilhørighet hos elevene. I arbeidet med å lage trivselstiltak skal skolen ha et særlig fokus på hvordan særskilt sårbare elever kan kjenne seg inkludert i fellesskapet.

**Årshjul trivselstiltak**

(For eksempel fadderordninger, «Trivselsprogrammet» el.l., ekskursjoner, aktivitetsdager, klassens time og arbeid knyttet til sosial kompetanse og/eller psykisk helse.)

|  |  |  |  |  |
| --- | --- | --- | --- | --- |
| **Når** | **Hva** | **Aktivitet** | **For hvem** (trinn) | **Ansvarlig** |
| **August** | **Klassemiljøfremmende tiltak.** | Gjøre elevene kjent med skolens ordensreglement.  Lage klasseregler (konkret og positivt formulert) | Alle | Lærere på trinn |
| **August** | **Forebyggende miljø- og trivselstiltak** | Valg av elevrådsrepresentanter.  Valg av trivselsledere (TL).  Videreføring av fadderordningen.  Skolestartsamling  «Vanlig men vondt» (6 uker) | 3.-7. trinn  4.-7. trinn  1. og 5.trinn  Alle  Elever på 6.trinn | Kontaktlærere og inspektør  Kontaktlærere og TL-ansvarlige  Kontaktlærerne på 1. og 5. trinn.  Fadderprogram.  Komiteen  Sosiallærer og helsesykepleiere |
| **August / September** | **Skole – hjem samarbeid** | Foreldremøter før høstferien:  Informasjon om klassens planer, regler og rutiner.  Valg av foreldrekontakter.  Foreldrenettverk | Alle | Kontaktlærere og ledelsen  Foreldrekontakter og kontaktlærer |
| **September** | **Etablering av rådsorganer** | Etablering av elevrådet  Etablering av SU, SMU og FAU. | Elevrådet  SU og FAU | Inspektør  Rektor |
| **September** | **Forebyggende miljø- og trivselstiltak** | BlimE-dansen i skolegården  Fellessamling  Fellesskap som felles tema for skolen. | Alle  Alle  Alle | TL ansvarlig og trivselslederne.  Ansvarlig trinn  Alle lærere |
| **September** | **Opplæring – sosial kompetanse** | «Link til livet» (En gang i måneden resten av året). Gjennomgang av LINK-årshjul på hvert trinn. | Alle | Kontaktlærere, timelærere sosiallærer og helsesykepleiere. |
| **Oktober** | **Forebyggende miljø- og trivselstiltak** | Verdensdag for psykisk helse  Fellessamling  Medmenneske som felles tema for skolen | Alle trinn  Alle  Alle | Kontaktlærer og helsesykepleiere.  Ansvarlig trinn  Alle lærere |
| **November** | **Forebyggende miljø- og trivselstiltak** | Elevsamtaler  Utviklingssamtaler  [Elevundersøkelsen](https://www.udir.no/tall-og-forskning/brukerundersokelser/elevundersokelsen/)  Fellessamling  Skaperglede som felles tema for skolen | Alle  Alle  5.-7.trinn  Alle  Alle | Kontaktlærere  Kontaktlærere  Rektor, inspektør og lærere  Ansvarlig trinn  Alle lærere |
| **Desember** | **Miljø- og trivselstiltak** | Morgensang  Juleavslutning  Kirke  Desembersamling  Grøt  Rød dag | Alle  På trinn  Alle  Alle  Alle  Alle | Alle voksne  Lærere og foreldre  Rektor, SFO-leder og kontaktlærer  Inspektør og timelærer  TL-ansvarlig/M&H lærere  Alle lærere og komite |
| **Januar** | **Forebyggende miljø- og trivselstiltak** | Gjennomgang og oppfølging av elevundersøkelsen  Vinterball  Fellessamling | Personal, elevråd, SU og FAU.  7.trinn  Alle | Ledelsen  Klassekontakter  Ansvarlig trinn |
| **Februar** | **Opplæring – sosial kompetanse** | Uke 6  Leirskole | Alle  7.trinn | Kontaktlærere og helsesykepleiere  Kontaktlærere |
| **Februar** | **Miljø- og trivselstiltak** | Karneval  Snødag  Skidag | Alle  1.-4. trinn  5.-7. trinn | Alle lærere 1.-4.  Alle lærere 5.-7. |
| **Mars** | **Miljø- og trivselstiltak** | Leseuke  Åpent bibliotek på kveldstid  Gul dag  Fellessamling | Alle  Alle  Alle  Alle | Bibliotekansvarlig og utviklingslærere  Biblioteksansvarlig og kontorleder  Alle lærere  Ansvarlig trinn |
| **April** | **Forebyggende miljø- og trivselstiltak** | Elevsamtaler  Utviklingssamtaler  Fadderkurs | Alle  Alle  4.trinn | Kontaktlærere  Kontaktlærere  SFO-leder |
| **Mai** | **Miljø- og trivselstiltak** | Tine-stafetten  Grønn dag | 6. og 7.trinn  Alle | Lærerne på 6.-7. trinn  Komite |
| **Mai** | **Forebyggende miljø- og trivselstiltak** | Overføringsmøter mellom trinn  Overføringsmøter skole / barnehager  Overføringsmøter barneskole / ungdomsskole  Sykkelprøve | Alle  Nye elever  7.trinn  4.trinn | Alle lærere  Rektor/SFO-leder  Inspektør og 7.trinns lærere  4.trinns lærere |
| **Juni** | **Miljø- og trivselstiltak** | Meterdag  Avslutning for 7.trinn  Sommeravslutning  Fellessamling  Fotballkamp lærere vs 7.trinn | Alle  7.trinn  Alle trinn  Alle  Alle | Komite  Kontaktlærere  Foreldre  Ansvarlig trinn  7.trinns lærere |
| **Hele året** | **Miljø- og trivselstiltak** | Trivselsledere arrangerer leker i friminuttene  Café for 7.trinn | Alle  7.trinn | TL ansvarlig  Foreldre på 7.trinn |
| **Hele året** | **Forebyggende miljø- og trivselstiltak** | KG hver uke med rektor, inspektør, sosiallærer, spes.ped koordinator, helsesykepleiere, SFO-leder og PPT (6 ganger i året).  Høy voksentetthet i friminuttene  Bussvakter  Samtaler med helsesykepleier eller sosiallærer ved behov  Fadderordning  -1. og 5. trinn  -2. og 6. trinn  -3. og 7. trinn | Laget rundt barnet  Alle friminutt  Ved skoledagens slutt  Alle elever  1. og 5. trinn  2. og 6. trinn  3. og 7. trinn | Rektor, inspektør, sosiallærer, spes.ped koordinator  Inspektør, lærere og fagarbeidere  Fagarbeidere og timelærere  Helsesykepleier / sosiallærer  Lærerne på 1,2,3,5,6 og 7 trinn |
| **Hele året** | **Opplæring – sosial kompetanse** | «Link til livet» | Alle | Alle lærerne, sosiallærere og helsesykepleiere |
| **Hele året** | **Skole – hjem samarbeid** | FAU-møter  SU-møter  Ukeplan med informasjon til hjemmene hver uke | De foresatte på alle trinn  Alle | Rektor  Rektor  Kontaktlærere |
| **Hele året** | **Annet** | DKS – Kulturelle aktiviteter / innslag  Informasjon og søknader om ferietilbud fra ulike organisasjoner | Alle  Alle | Kulturkontakt  Helsesykepleiere / sosiallærer |

|  |
| --- |
| **Særskilt sårbare elever** |
| Justvik skole arbeider systematisk ved å legge til rette for at særskilt sårbare elever skal oppleve at de er inkludert i fellesskapet **i de ulike trivselstiltakene** (årshjulet). Det samme gjelder skolens delmål og tegn på god praksis opp mot de **5 faktorene** skolekultur, skoleledelse, relasjonsbasert klasseledelse, elev-elevrelasjoner og samarbeid med foresatte.  Skolen følger **aktivitetsplikten** (paragraf 12) og utarbeider aktivitetsplaner rundt elever som av ulike grunner opplever utrygt skolemiljø. I tillegg bruker skolen **pedagogisk analyse** (PA) som et verktøy på individ, gruppe og systemnivå.  Skolen har **trinngjennomgang** 2 ganger i året. Kontaktlærer, timelærer og ledelsen deltar. Alle kontaktlærere gjennomfører **elevsamtaler** og **utviklingssamtaler** 2 ganger i året. I den forbindelse gjennomfører lærerne på trinnet **sosiometri** og **relasjonssirkel**. Skolen evaluerer jevnlig den sosiale handlingsplanen, da den er en naturlig del av **skolens pedagogiske utviklingsarbeid** og **vårt lokale støttesystem**. Skolen har kartlagt **de vanskelige situasjonene** vi opplever vi står i ovenfor særskilt sårbare elever. Disse er også en del av arbeidet med den sosiale handlingsplanen.  Skolen gjennomfører **koordineringsteam** jevnlig, der sårbare elever og oppfølging av disse er på sakslista. Skolen har et tett **tverrfaglig samarbeid** med andre instanser som PPT, Mobilt team, ABUP, barneverntjenesten og Familien Hus m.fl.  Skolen har faste rutiner for en trygg og god **overføring** fra barnehage til skolen, og barneskole til ungdomsskole. Dette gjøres blant annet med grundige overføringsmøter. |

**Evaluering**

Med utgangspunkt i elevsamtaler, utviklingssamtaler, klassetrivselsundersøkelser, elevundersøkelsen og informasjon som kommer fram i skolens råd og utvalg, skal skolen hvert år i august og januar evaluere og justere den sosiale handlingsplanen. Planen tas opp og evalueres med elevråd, skolemiljøutvalg og FAU før sommeren hvert år.

1. Status for delmål og tegn på god praksis – hvordan er det på skolen vår nå sammenlignet med i fjor?
2. Skal vi videreføre delmål og tegn på god praksis eller bør de justeres?
3. Fører trivselstiltakene oss nærmere målet?
4. Må noen av trivselstiltakene endres eller avsluttes?
5. Finnes det trivselstiltak som gjør oss bedre egnet til å nå målet?